钦定古今图书集成/明伦汇编/氏族典/第228卷 > 杨彦伯
## 钦定古今图书集成/明伦汇编/氏族典/第228卷 > 杨彦伯

按《十国春秋》，吴杨彦伯，新淦人也。唐时童子科及第，
累摄县邑。天祐中仕于高祖，累官户部侍郎，睿帝时
诏摄门下侍郎事。初，彦伯谒选长安，抵华阴旅舍，有
店妪能知方来休咎，彦伯将行，忽失所著履，妪曰：“将
行而失鞋，不谐矣。京国有乱，尔当备历百艰。君爵禄
皆在江淮，官至门下侍郎。”彦伯未之信也。至是思其
言，遂不乐，数月卒。